text: Udbrændt færge slæbes til Fredericia Skibsværft
  14 oktober 2010 kl. 08.33
  Mandskab på Fredericia Skibsværft skal tage sig af den udbrændte DFDS færge.
  Færgen, Lisco Gloria, skal bugseres til værftets nye adresse som er hos Fayard på Lindø. 
  Først skal myndighederne imidlertid give grønt lys til, at færgen er stabil nok til at blive flyttet fra sin nuværende ankerplads syd for Langeland.
  
  Undersøger færgen
  Fredericia Skibsværft er kendt for sin store ekspertise omkring renovering af fragtskibe og færger, men det er endnu uvist, om færgen er ubrugelig eller om man kan bruge dele af den fremover.
  - Vi kan tidligst komme om bord torsdag med alle eksperterne fra rederiet, myndighederne og forsikringsselskabet. Det er slet, slet ikke sikkert endnu, siger DFDS' informationschef Gert Jakobsen.
  I første omgang skal færgen besigtiges, så man kan finde ud af, hvad der egentlig skete, og hvor store skaderne er.
  
  Kunne ikke s
  En eksplosion i en lastvogn har formentlig været årsag til branden, der dækkede færgen i flammer på Femern Bælt syd for Lolland
  natten til lørdag.
  Siden har færgen fået lov til at brænde ud, da for meget vand inde i færgen kunne få færgen til at kæntre.
  